CELEX: 62011CB0038
Language: lv
Date: 2012-06-18 00:00:00
Title: Lieta C-38/11: Tiesas (piektā palāta) 2012. gada 18. jūnija rīkojums ( Supremo Tribunal Administrativo (Portugāle) lūgums sniegt prejudiciālu nolēmumu) — Amorim Energia BV/Ministério das Finanças e da Administração Pública (Reglamenta 104. panta 3. punkta pirmā daļa — LESD 49. un 54. pants — LESD 63. un 65. pants — Direktīva 90/435/EEK — 3. panta 2. punkts — Nodokļu tiesību akti — Sabiedrību ienākuma nodoklis — Dividenžu aplikšana ar nodokli — Nodokļa ieturējums ienākumu gūšanas vietā — Atbrīvojums no nodokļa — Līdzdalības minimums dividendes izmaksājošās sabiedrības kapitālā — Nosacījumi — Minētās līdzdalības nepārtrauktības minimālais laikposms — Nosacījumi — Saņemošās sabiedrības, kas ir rezidentes un nerezidentes — Atšķirīga attieksme)

24.11.2012   
            
            
               LV
            
            
               Eiropas Savienības Oficiālais Vēstnesis
            
            
               C 366/18
            
         Tiesas (piektā palāta) 2012. gada 18. jūnija rīkojums (Supremo Tribunal Administrativo (Portugāle) lūgums sniegt prejudiciālu nolēmumu) — Amorim Energia BV/Ministério das Finanças e da Administração Pública
   
   (Lieta C-38/11) (1)
   
   (Reglamenta 104. panta 3. punkta pirmā daļa - LESD 49. un 54. pants - LESD 63. un 65. pants - Direktīva 90/435/EEK - 3. panta 2. punkts - Nodokļu tiesību akti - Sabiedrību ienākuma nodoklis - Dividenžu aplikšana ar nodokli - Nodokļa ieturējums ienākumu gūšanas vietā - Atbrīvojums no nodokļa - Līdzdalības minimums dividendes izmaksājošās sabiedrības kapitālā - Nosacījumi - Minētās līdzdalības nepārtrauktības minimālais laikposms - Nosacījumi - Saņemošās sabiedrības, kas ir rezidentes un nerezidentes - Atšķirīga attieksme)
   2012/C 366/29
   Tiesvedības valoda — portugāļu
   
      Iesniedzējtiesa
   
   
      Supremo Tribunal Administrativo
   
   
      Lietas dalībnieki pamata procesā
   
   
      Prasītāja: Amorim Energia BV
   
   
      Atbildētāja: Ministério das Finanças e da Administração Pública
   
   
      piedaloties: Ministério Público
   
   
      Priekšmets
   
   Lūgums sniegt prejudiciālu nolēmumu — Supremo Tribunal Administrativo — LESD 63. un 65. panta interpretācija — Valsts tiesiskais regulējums, saskaņā ar kuru uz sabiedrībām nerezidentēm izmaksātajām dividendēm attiecina nelabvēlīgāku nodokļu režīmu nekā uz sabiedrībām rezidentēm izmaksātajām dividendēm — Prasība, lai sabiedrībām nerezidentēm kapitāla daļas piederētu ilgāku minimālo laikposmu un to līdzdalības minimums kapitālā būtu lielāks
   
      Rezolutīvā daļa:
   
   
               1)
            
            
               LESD 63. un 65. pantam ir pretrunā tādi dalībvalsts tiesību akti kā pamatlietā aplūkotie, kas neļauj kādā citā dalībvalstī rezidējošai sabiedrībai, kurai Portugālē rezidējošas sabiedrības kapitālā pieder līdzdalība vairāk nekā 10 %, bet mazāk kā 20 % apmērā, saņemt atbrīvojumu no nodokļa, ko ienākuma gūšanas vietā ietur par Portugālē rezidējošās sabiedrības veikto dividenžu izmaksu, un tādējādi šīs dividendes tiek divkārši apliktas ar nodokli ekonomiskā ziņā, kaut gan šāda divkārša ekonomiska aplikšanai ar nodokli tiek novērsta gadījumā, ja dividendes tiek izmaksātas Portugālē rezidējošām akcionārēm sabiedrībām, kurām pieder tāda pati līdzdalība. Ja dalībvalsts atsaucas uz ar kādu citu dalībvalsti noslēgtu konvenciju par nodokļu dubultas uzlikšanas novēršanu, valsts tiesai ir jākonstatē, vai šī konvencija ir ņemama vērā, un vajadzības gadījumā jāpārbauda, vai tā ļauj neitralizēt kapitāla brīvas aprites ierobežojuma sekas;
            
         
               2)
            
            
               LESD 49. un 54. pantam ir pretrunā tādi dalībvalsts tiesību akti kā pamatlietā aplūkotie, kas ļauj kādā citā dalībvalstī rezidējošai sabiedrībai, kurai Portugālē rezidējošas sabiedrības kapitālā pieder līdzdalība vairāk nekā 20 % apmērā, saņemt ienākuma gūšanas vietā par Portugālē rezidējošās sabiedrības veikto dividenžu izmaksu ieturētā nodokļa atmaksu vienīgi tad, ja šāda līdzdalība tai ir nepārtraukti bijusi divus gadus, tādējādi novēlojot divkāršas ekonomiskās aplikšanas ar nodokli novēršanu salīdzinājumā ar Portugālē rezidējošām akcionārēm sabiedrībām, kurām pieder tāda pati līdzdalība. Ja dalībvalsts atsaucas uz ar kādu citu dalībvalsti noslēgtu konvenciju par nodokļu dubultas uzlikšanas novēršanu, valsts tiesai ir jākonstatē, vai šī konvencija ir ņemama vērā, un vajadzības gadījumā jāpārbauda, vai tā ļauj neitralizēt brīvības veikt uzņēmējdarbību ierobežojuma sekas.
            
         
      (1)  OV C 130, 30.04.2011.